उद्दर बड़ी देर होई गेई तां बी कुड़ियें दा बापू परतोया नईं तां कुड़ियां घबराई गेइयां ते इन्ने चिरे इच गे लेतरा च खोब्बी दी सोटी बी ढेई पेई। तां दोऐ भैना रोन लगी पेइयां जे हून के करचै। इक उस मां गी छोड़िए सुख दा साह् लेया हा, जे चलो अपने ननिहाल जागे ते शान्ति कन्ने रौहगे। पर ए कनेई बिपता आई जे साढ़े बापू गी शेर खाई गेया ते हून अस के करचै। इयै जनेइयां गल्लां सोची सोचिऐ दोऐ भैनां रोन लगियां। बड़ी देर रोने मगरों नीलम ने किरण गी आक्खेया चल अस्स अग्गें गी चलचै ते ननिहाल पुज्जियै सारी गल्ल सनाचै, जेकर अस्स इत्थें गै रोन्दियां रेइयां तां खबरै शेर असेंगी बी खाई जा।